《过堂迂路登三学山李八百仙人道场》
宋代·程公许

失脚尘土窄，谒归旬朔暂。
迂径款名山，攀险得幽习。
平川开霭杳，长江远疏散。
驱车松柏阴，关户见日淡。
楼居规制古，殿壁丹青暗。
仙翁李八百，曾举陟霄汉。
遗迹古未陈，见我若笑粲。
灵液喷幽嵒，枯楠茁新干。
黄冠肃延劳，绿茗劝浇灌。
饥肠殷雷蛰，尘虑忽冰泮。
碑阅唐隶遒，诗为处士欢。
三生学精苦，一日升汗漫。
我岂无宿营缘，心犹悯世难。
思见甲兵洗，永自氈毳悍。
王度式金玉，民劳拔涂炭。
倏然一儒腐，不自省疏缓。
强令事驰驱，终觉窘羁绊。
何当脱屣去，吒迹烟霞伴。
宫洞吟步虚，丹经严静观。
太初以为邻，巧历那可算。
松风天未来，为我发永欢。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。